Deg wannar n unadi-nneɣ, nefren ad nexdem tasastant deg uɣerbaz amenzu n Xayra Weld Ḥussin i yellan deg temdint taqdimt n Tubiret. Aɣerbaz-agi yesɛa sḍis n tesmilin, yal tasmilt terfed deg-s azal n 30 n yinelmaden, akken tella deg-s tedbelt d tzeqqa n umaray. Anemhal n uɣerbaz-agi daqbayli, iselmaden d yixeddamen-niḍen xelḍen deg-sen leqbayel d yiɛerbawalen, ula d inelmaden i yellan deg-s tuget d leqbayel, maca ur ttwafrazen, alamma i ten-nesteqsa acku ttmeslayen s taɛrabt tantalant akked yimeddukkal-nsen.